(nu produce efecte juridice)



 **ROMÂNIA**

 **JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3Direcţia Şcoli**Serviciul coordonare, administrare, urmărire și aprobare a bugetelor de cheltuieli administrative**Telefon: 0265-268330, interior 335 • Fax: 0265-266227 • E-mail: scoli@tirgumures.ro |

Nr.67/\_\_\_\_\_\_\_\_\_\_\_din 15.02.2022

 INIȚIATOR

 PRIMAR

 SOÓS ZOLTÁN

REFERAT DE APROBARE

al proiectului de hotărâre privind desemnarea reprezentanților Consiliului Local al Municipiului Târgu Mureș în Comisiile pentru evaluarea și asigurarea calității , în anul școlar 2021-2022 la Palatul Copiilor din Târgu Mureș și la Grădinița Creștină Creativă Pinocchio cu Program Prelungit din Târgu Mureș

 Prin adresa nr.72 din 10.01.2022 și înregistrată la Municipiul Târgu Mureș sub nr.1693 din 10.01.2022, conducerea Palatului Copiilor Târgu Mureș, solicită desemnarea un reprezentant al Consiliului Local al Municipiului Târgu Mureș care să facă parte din C.E.A.C. (Comisia pentru Evaluare și Asigurare a Calității) în anul școlar 2021-2022.

 Grădinița Creștină Creativă Pinocchio cu Program Prelungit din Târgu Mureș, solicită Consiliului Local să desemneze un reprezentant în Comisia pentru Evaluare și Asigurare a Calității a grădiniței.

 Prin Legea nr.87 din 10.04.2006, se aprobă Ordonanța de urgență a Guvernului nr.75/2005 privind asigurarea calităţii educației, cu modificările și completările ulterioare, ce stabilește cadrului legislativ care să permită dezvoltarea unei culturi instituționale a calității educației și protecția beneficiarului de educație.

Calitatea educației reprezintă o prioritate permanentă pentru orice organizație furnizoare de educație, precum și pentru angajații acesteia, fiind un criteriu fundamental de finanțare din surse publice.

Asigurarea calității educației este realizată printr-un ansamblu de acțiuni de dezvoltare a capacității insituționale de elaborare, planificare și implementare de programe de studiu, prin care se formează încrederea beneficiarilor că organizația furnizoare de educație îndeplinește standardele de calitate.

La nivelul fiecărei organizații furnizoare de educație din România se înfiinţează Comisia pentru evaluarea şi asigurarea calităţii.

Potrivit art.11, alin.(4) ale aceluiași act normativ, componenţa Comisiei pentru evaluarea şi asigurarea calităţii în unităţile din învăţământul preuniversitar este următoarea:

 a) 1 - 3 reprezentanţi ai corpului profesoral, aleşi prin vot secret de consiliul profesoral;

 b) un reprezentant al sindicatului reprezentativ, desemnat de acesta;

 c) un reprezentant al părinţilor, în cazul învăţământului preşcolar, primar, gimnazial sau liceal;

 d) un reprezentant al elevilor, în cazul învăţământului profesional, liceal şi postliceal;

 **e) un reprezentant al consiliului local;**

 f) un reprezentant al minorităţilor naţionale, după caz, provenind din corpul profesoral, reprezentanţii părinţilor sau ai elevilor.

 Atribuțiile acestei comisii sunt prevăzute în art.12 al actului normativ mai sus menționat:

 a) coordonează aplicarea procedurilor şi activităţilor de evaluare şi asigurare a calităţii, aprobate de conducerea unității de învățământ;

 b) elaborează anual un raport de evaluare internă privind calitatea educaţiei în unitatea de învățământ respectivă. Raportul este adus la cunoştinţă tuturor beneficiarilor prin afişare sau publicare;

 c) formulează propuneri de îmbunătăţire a calităţii educaţiei.

 Conform prevederilor alin.(9) ale art.11 din actul normativ invocat – “Membrii comisiei nu pot îndeplini funcţii de conducere în instituţia de învăţământ sau în organizaţia respectivă, cu excepţia persoanei care asigură conducerea operativă a acesteia."

 Având în vedere cele expuse, supunem spre analiză și adoptare proiectul de hotărâre inițiat în acest scop.

* Anexăm adresa Palatului Copiilor și a Grădiniței Creștine Creative Pinocchio cu Program Prelungit din Târgu Mureș.

Avizul favorabil al Direcției Școli

 Director executiv adj.

 Ing.Horațiu Lobonț

Întocmit

 Insp.sup.Elena Morariu

* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129, art.139 din O.U.G. nr.57/2019 privind Codul Administrativ, cu modificările și completările ulterioare

 (nu produce efecte juridice)

 Proiect

R O M Â N I A

JUDEŢUL MUREŞ

CONSILIUL LOCAL AL MUNICIPIULUI TÂRGU MUREŞ

INIȚIATOR

 PRIMAR

 SOÓS ZOLTÁN

H O T Ă R Â R E A nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_ 2022

privind desemnarea reprezentanților Consiliului Local al Municipiului Târgu Mureș în Comisia pentru evaluarea și asigurarea calității în anul școlar 2021-2022 la Palatul Copiilor din Târgu Mureș și la Grădinița Creștină Creativă Pinocchio cu Program Prelungit din Târgu Mureș

***Consiliul local municipal Târgu Mureş, întrunit în şedinţă ordinară de lucru,***

 Având în vedere:

a) Referatul de aprobare nr.67/\_\_\_\_\_\_\_ din 15.02.2022, iniţiat de Primar prin Direcţia Şcoli - Serviciul coordonare administrare, urmărire şi aprobare a bugetelor de cheltuieli administrative, desemnarea reprezentanților Consiliului Local al Municipiului Târgu Mureș la Palatul Copiilor din Târgu Mureș și la Grădinița Creștină Creativă Pinocchio cu Program Prelungit din Târgu Mureș

b) Raportul Comisiilor de specialitate din cadrul Consiliului local al Municipiului Târgu Mureş;

 În conformitate cu prevederile:

* art.11, alin.(1), ale alin.(4), lit.“e” și ale alin.(9) din Legea nr.87/2006 pentru aprobarea Ordonanței de urgență a Guvernului nr.75/2005 privind asigurarea calității educației, cu modificările și completările ulterioare

Ținând seama de prevederile art.80 și art.81 din Legea nr.24 din 27.03.2000 privind normele de tehnică legislative pentru elaborarea actelor normative, republicată, cu modificările și completările ulterioare;

În temeiul prevederilor art.129 alin.(1), alin.(2), lit. “d”, alin.(7), lit.”a”, alin.(14), art.136 alin.(1), art.139 alin. (1), precum şi art. 196 alin. (1) lit.”a “ din O.U.G nr.57/2019 privind Codul administrativ

**H o t ă r ă ş t e** :

**Art.1.** Se aprobă desemnarea reprezentanților Consiliului Local al Municipiului Târgu Mureș în Comisia pentru evaluarea și asigurarea calității în anul școlar 2021-2022, la :

* Palatul Copiilor din Târgu Mureș: dna/dl consilier local \_\_\_\_\_
* Grădinița Creștină Creativă Pinocchio cu Program Prelungit din Târgu Mureș: dna/dl consilier local \_\_\_\_\_\_

**Art.2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli-Serviciul coordonare administrare, urmărire şi aprobare a bugetelor de cheltuieli administrative.

**Art.3.** În conformitate cu prevederile art.252, alin.(1), lit.”c” și ale art.255 din O.U.G. nr.57/2019 privind Codul administrativ, precum și ale art.3 alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art. 4.** Prezenta hotărâre se comunică :

* Direcţiei Şcoli-Serviciului coordonare administrare, urmărire şi aprobare a bugetelor de cheltuieli administrative;
* Palatului Copiilor din Târgu Mureș;
* Grădiniței Creștine Creative Pinocchio cu program Prelungit din Târgu Mureș;
* Dnei/dlui consilier local\_\_\_\_\_\_\_\_;
* Dnei/dlui consilier local\_\_\_\_\_\_\_\_.

VIZĂ DE LEGALITATE

Secretarul General al Municipiului Târgu Mureș

BÂTA ANCA VOICHIȚA